laion/Wikipedia-Exotic huggingface dataset:
אביעזר ציצוביץ

הרב אביעזר ציצוביץ (ח' באייר ה'תרנ"ב, 5 במאי 1892 – ב' באדר ב' ה'תשל"ו, 1976) היה רב ואב בית דין בברלין בשנים שקדמו לשואה, רב שכונה בתל אביב מנהל מחלקת הנישואין בעיר וממלא מקום הרב הראשי בעיר. נולד בשנת ה'תרנ"ב (1882) בצ'חנוביץ בפולין לאביו רבי דוד. למד בישיבות לומז'ה (אצל ר' שמעון שקופ), בריינסק וסלובודקה, ושם נסמך להוראה. בשנת 1923 נסע לברלין להשתלם בלימודי חול ושם למד באוניברסיטת ברלין וב"בית המדרש העליון" שיסד הרב חיים הלר. בהמשך שימש כרב ואב בית דין בקהילה הגדולה[דרושה הבהרה] בברלין בשנים שקדמו לשואה. לאחר שעלו הנאצים לשלטון סירב הרב ציצוביץ לבקשות חברי קהילתו שיגזור את זקנו, והמשיך להתהלך ברחובות ברלין בחזות רבנים בולטת, ולפעול באופן גלוי לחיזוק היהדות בעיר. פעולות אלו כמעט עלו לו בחייו מספר פעמים. בשנת ה'תרצ"ט (1939) ברח מגרמניה ועלה לארץ ישראל והתיישב בתל אביב, ונתמנה לרב שכונה בעיר, מנהל מחלקת הנישואין במועצה הדתית בתל אביב וממלא מקום הרב הראשי בעיר. הרב ציצוביץ היה חבר חבר הרבנים שעל יד הפועל המזרחי. היה מחבר פורה בתחומים רבים בהלכה וחיבר מאמרים רבים שנתפרסמו בכתבי עת המאור, שבילין, סיני ועוד. נישא לרחל ולהם שישה ילדים. ביתו יפה נישאה לרב דוד ורנר, הרב האשכנזי של חדרה, ואחראי תחום משחטות ברבנות הראשית. שרה קלמנוביץ, ופסח ה' על הפתח - סיפור חייו של הרב אביעזר ציצוביץ זצ"ל ומשפחתו, מאגר אוצר החכמה תמונת המצבה של הרב ציצוביץ על פי חלק מהמקורות תאריך לידתו היא שנה קודם בה' באלול תרנ"א ( 8 בספטמבר 1891). לומזה - ספר הזיכרון לקהילת לומזה, עמ' 286 חב"ד | שיחת השבוע 1523 | שלושה ניסים, באתר www.chabad.org.il הרב יהודה סגל, חלק ה תשובה ח, צמח יהודה השנתון הדתי האנציקלופדי, עמ' 21
ג'ורג' מלון

ג'ורג' וילסון מלון (באנגלית: George Wilson Malone‏; 7 באוגוסט 1890 – 19 במאי 1961) היה מהנדס אזרחי ופוליטיקאי אמריקאי, חבר המפלגה הרפובליקנית, שייצג את מדינת נבדה בסנאט של ארצות הברית. מלון נולד בפרדוניה (Fredonia) שבדרום-מזרח קנזס. בצעירותו עבר לרינו שבנבדה ועבד שם כמהנדס אזרחי והידראולי בעת שלמד באוניברסיטת נבדה ברינו (אנ'). בשנת 1917 השלים מלון את לימודיו הגבוהים, ומיד לאחר מכן התגייס אל הכוחות המזוינים של ארצות הברית משנכנסה ארצו למלחמת העולם הראשונה. תחילה שירת בחיל תותחנים, אך בסופו של דבר הפך לקצין מודיעין גדודי והוצב בצרפת ובממלכה המאוחדת עד 1919. בתום המלחמה שב לעיסוקיו בהנדסה אזרחית. בשנים 1927–1935 היה מהנדס המדינה של נבדה. בשנת 1934 הצטרף מלון לפוליטיקה של ארצות הברית כשערך את ניסיונו הראשון להיבחר אל הסנאט של ארצות הברית מטעם נבדה. ניסיון זה עלה בתוהו כאשר גרף 33% בלבד מקולות הבוחרים, והובס בידי קי פיטמן (אנ'), הסנאטור הדמוקרטי המכהן והנשיא הזמני של הסנאט של ארצות הברית. במהלך מלחמת העולם השנייה עבד מלון בסנאט כיועץ הנדסי לחומרי מלחמה. בבחירות 1944 התמודד פעם נוספת לסנאט מול פט מקארן (אנ'), וגם בפעם זו הפסיד, אך שיפר את תוצאתו מהתמודדותו הקודמת – וגרף 41% מהקולות. בבחירות 1946 התגשמה משאלת לבו של מלון, ועלה בידו להיבחר לסנאט. הוא ניצח את ברקלי באנקר (אנ'), מועמד המפלגה הדמוקרטית ולשעבר סנאטור בעצמו, כשזקף לזכותו כ-55% מקולות הבוחרים. הוא נבחר מחדש לתקופת כהונה שנייה ב-1952. כעבור תריסר שנות כהונה הפסיד ב-1958 את כהונתו השלישית להווארד קנון (אנ'), וכהונתו נחתמה בראשית ינואר 1959. מלון המשיך להתגורר בוושינגטון הבירה עד מותו, ועבד כיועץ הנדסי. בבחירות 1960 ערך את מסע הבחירות האחרון שלו, הפעם למושב בבית הנבחרים של ארצות הברית מנבדה, אך הפסיד. מלון נטמן בבית הקברות הלאומי ארלינגטון. מדיה וקבצים בנושא ג'ורג' מלון בוויקישיתוף ג'ורג' מלון, באתר המדריך הביוגרפי של הקונגרס של ארצות הברית (באנגלית) ג'ורג' מלון, באתר "Find a Grave" (באנגלית) ג'ורג' מלון, באתר המדריך הביוגרפי של הקונגרס של ארצות הברית (באנגלית)
אמאלפי: תגמוליה של האלה

"אמאלפי: תגמוליה של האלה" (באנגלית: Amalfi: Rewards of the Goddess; ביפנית: アマルフィ 女神の報酬) הוא סרט דרמה יפני משנת 2009 בבימויו של הירושי נישיטני, בו מככבים יוג'י אודה, יוקי אמאמי, אריקה טודה, רוצ'ו פפאלאו וקואיצ'י סאטו. על בסיס הסרט, יצא אלבום האוסף של שרה ברייטמן, Amalfi – Sarah Brightman Love Songs. הסרט עלה לאקרנים ברחבי העולם ב-18 ביולי 2009 בהפצת טוהו. קורודה הוא דיפלומט זר העובד בעיירת החוף אמאלפי, איטליה. הוא חוקר את המקרה של נערה יפנית צעירה שנחטפה מרחובות רומא בחג המולד, ולבסוף מתאהב באמה של הילדה. יוג'י אודה – קוסאקו קורודה יוקי אמאמי – סאקו יאגמי קואיצ'י סאטו – מאסאקי פוג'י אריקה טודה – קאנאי אדאצ'י ננה אוטסוקה – יושימי האבה אקירה אונודרה – עצמו שירו סאנו – מיצ'יו נישינו שרה ברייטמן – עצמה רוצ'ו פפאלאו – שוטר מסהארו פוקויאמה – שוגו סאקי קייצ'י נאקאי – הקול של הירושי קטאוקה אתר האינטרנט הרשמי של אמאלפי: תגמוליה של האלה "אמאלפי: תגמוליה של האלה", במסד הנתונים הקולנועיים IMDb (באנגלית) "אמאלפי: תגמוליה של האלה", באתר AllMovie (באנגלית) "אמאלפי: תגמוליה של האלה", במסד הנתונים הקולנועיים KinoPoisk (ברוסית) Motion Picture Producers Association of Japan , Inc, www.eiren.org Amalfi: Rewards of the Goddess, Box Office Mojo Amarufi: Megami no hôshû, 2009-07-18, נבדק ב-2022-02-16 Amalfi, 2009-01-01, נבדק ב-2022-02-16
אין רשע בעולם

אין רשע בעולם (בפרסית: شیطان وجود ندارد; תעתיק: שייטן ווג'וד נא-דראד; sheytân vojūd nadârad; מילולית: "השטן לא קיים"; באנגלית: There Is No Evil) הוא סרט דרמה איראני משנת 2020 בבימוי מוחמד רסולוף. הסרט עוסק בעונש המוות באיראן. הקרנתו שם נאסרה בהוראת הרשויות. רסולוף נכלא ונאסר עליו לעזוב את איראן כדי להשתתף במספר פסטיבלים בינלאומיים בהם הסרט היה מועמד. הסרט אין רשע בעולם בוים על ידי רסולוף והוקלט בסתר. רסולוף אמר שהסרט עוסק בצורך לקחת אחריות על מעשיך וכל אחת מן העלילות מבוססת על ניסיונו האישי. הסרט טווה ארבע עלילות שונות העוסקות כולן בחוזק מוסרי ונושא עונש המוות באיראן. השאלות המרכזיות שהוא מעלה הן אם יש מקום לחופש אישי במשטר אותוקרטי והאיום הבלתי נמנע שהוא מציג לחופש זה. רוסלוף מציע כי בתנאים שיצר מנגנון הדיכוי באיראן, האפשרויות היחידות הן התנגדות או השרדות. השמאט, בעל ואב למופת משכים לצאת לעבודתו כל בוקר - אבל היכן? פוייאה לא יכול להעלות בדמיונו הרג אדם אחר. ובכל זאת, זה בדיוק מה שנאמר לו שעליו לעשות. ג'אוואד לא מעלה על דעתו שהצעת הנישואין לחברתו לא תהיה ההפתעה היחידה במסיבת יום ההולדת שלה. בארהם הוא רופא מטפל שאינו מסוגל לעסוק במקצוע, שרוצה לספר לאחייניתו על חייו בשולי החברה. אורלי נוי כתבה על הסרט כי הוא משקף אמירה הומניסטית עמוקה בכך שהוא מציג סרבנות כחלופה, גם במשטר דיכוי אלים. לדעתה, להבדיל משמו של הסרט באנגלית ובעברית, השם שבחר הבמאי, "השטן לא קיים", מבטא את עמדתו של רוסלוף כי לבני האדם האפשרות להתנגד ולשלם את המחיר, אם יבחרו שלא להפוך לתליינים בעצמם. אסאן מירחוסייני (השמאט) כאווה האנגאר (פוייאה) מוחמד ואלי זאדגאן (ג'אוואד) מוחמד סדיגיימאהר (בארהם) בפברואר 2020 הסרט זכה בפרס דוב הזהב בפסטיבל הסרטים הבינלאומי בברלין. בנובמבר 2021 הסרט זכה בפרס הסרט הטוב ביותר בפסטיבל הסרטים בסידני. פסטיבל הסרטים הבינלאומי בברלין 2020 בקולנוע "אין רשע בעולם", במסד הנתונים הקולנועיים IMDb (באנגלית) אין רשע בעולם, קדימון הסרט באתר יוטיוב אורלי נוי, על תליינים, שטנים והעומדים בפרץ: בעקבות הסרט "אין רשע בעולם", באתר "שיחה מקומית", 15 בפברואר 2022 "אין רשע בעולם", במסד הנתונים הקולנועיים IMDb (באנגלית) "אין רשע בעולם", באתר Rotten Tomatoes (באנגלית) "אין רשע בעולם", באתר Metacritic (באנגלית) "אין רשע בעולם", במסד הנתונים הקולנועיים KinoPoisk (ברוסית) Sheytan vojud nadarad | There Is No Evil | Es gibt kein Böses, www.berlinale.de (באנגלית) אורלי נוי, על תליינים, שטנים והעומדים בפרץ: בעקבות הסרט "אין רשע בעולם", באתר "שיחה מקומית", 15 בפברואר 2022 "'This is what keeps hope alive': $60,000 Sydney Film Prize goes to censored Iranian filmmaker". ABC News (בAustralian English). 2021-11-14. נבדק ב-2022-02-16.
לטישה ממפורד גיר

לטישה ממפורד גיר (באנגלית: Letitia Mumford Geer; 1852 – 18 ביולי 1935) היא אחות וממציאת המזרק לשימוש ביד אחת. נולדה בניו יורק לקורנליה מתילדה גיר לבית ממפורד וג'ורג' וורן גיר. היא הייתה אחת מששת ילדיהם. המטרה שהובילה את גיר להמציא את המזרק לשימוש ביד אחת הייתה לספק כלי שיאפשר להזריק את התוכן לרקטום ללא עזרת עוזר, שכן המזרקים שהיו בשימוש עד אז הצריכו שימוש בשתי הידיים, או סיוע של אדם נוסף. בבקשת הפטנט שלה, שהוגשה ב-12 בפברואר 1896, היא צירפה שרטוטי הסבר לשימוש בו, וציינה כי מדובר במכשיר פשוט וזול והבהירה כי ניתן לגוון את צורתו במידה מסוימת, מבלי לפגוע ברוח ההמצאה. בתיאור של ההמצאה נכתב כי המפעיל מחדיר את הזרבובית לתוך פי הטבעת ומחזיק את הגליל המלא בנוזל ההזרקה מראש. המזריק יכול להחזיק את המיכל ובאותה עת להושיט אצבע אחת או יותר כדי ללחוץ על הידית. העיצוב במעוקל של ידית המזרק מונע את החלקת היד ומאפשר הזרקה עצמית של החומר ביד אחת, ללא עזרת אדם נוסף. הפטנט אושר ב-11 באפריל 1899. ממפורד גיר הלכה לעולמה בניו יורק בשנת 1935 בגיל 83. במסגרת יום האישה הבינלאומי במרץ 2021 צוות בית החולים במחוז קדיס בספרד (Hospital Quirón Salud Campo de Gibraltar) הקדיש לה אלבום תמונות עם תמונות אנשי הצוות כשהם מחזיקים מזרקים מזרק מדיה וקבצים בנושא לטישה ממפורד גיר בוויקישיתוף מי האישה שהמציאה את המזרק לשימוש ביד אחת? (בספרדית) לטישה מ. גיר ממציאת המזרק לשימוש ביד אחת (בספרדית) lassinsombrerocastrourdiales, לטישה ממפורד גיר: ממציאת המזרק העכשוי (בספרדית) ג'ורג' וורן גיר, באתר ancestors.familysearch.org לטישה ממפורד גיר, בקשת פטנט על מזרק מצדיעים לממציאת המזרק ביום האישה בבית החולים קירונסלוד קמפו דה חיברלטר, באתר 8directo, ‏2021-03-08 (בספרדית)
נבחרת אסוואטיני בכדורגל

נבחרת אסוואטיני בכדורגל, הידועה בכינוייה "Sihlangu Semnikati", היא נבחרת הכדורגל הלאומית של אסוואטיני. הדירוג הנוכחי של נבחרת אסוואטיני ברשימת הדירוג של פיפ"א, הוא המקום ה-159 בעולם, נכון ל-19 בספטמבר 2024; הניקוד הוא 1,012.17 – ירידה של 4 נקודות לעומת ניקוד קודם. דירוג השיא 88 נמדד לראשונה באפריל 2017, והדירוג הנמוך ביותר 190 נמדד לראשונה בספטמבר 2012. 1930 עד 1990 - לא נכנסה 1994 עד 2022 - לא העפילה 1957 עד 1982 - לא נכנסה 1984 - פרשה 1986 - לא העפילה 1988 - לא נכנסה 1990 עד 1992 - לא העפילה 1994 - לא נכנסה 1996 - פרשה 1998 - לא נכנסה 2000 עד 2012 - לא העפילה 2013 - פרשה 2015 עד 2023 - לא העפילה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
תנאי הכרחי להתכנסות טור אינסופי

תנאי הכרחי להתכנסות טורים אינסופיים הוא שהאיבר הכללי ישאף לאפס. באופן פורמלי: אם ∑ n = 1 ∞ a n {\displaystyle \sum _{n\,=\,1}^{\infty }a_{n}} מתכנס אז lim n → ∞ a n = 0 {\displaystyle \lim _{n\to \infty }a_{n}=0} . כאשר בודקים אם סדרה מתכנסת או מתבדרת, לרוב בדיקה זו נבדקת תחילה תנאי הכרחי זה, בשל קלות השימוש בו. שלא כמו מבחני התכנסות, תנאי הכרחי להתכנסות אינו יכול להוכיח בעצמו שהטור מתכנס. זאת מהסיבה הפשוטה שמדובר בתנאי הכרחי אך לא בתנאי מספיק. לפיכך, הכיוון השני של המשפט אינו נכון. כלומר, לא ניתן לומר שאם lim n → ∞ a n = 0 {\displaystyle \lim _{n\to \infty }a_{n}=0} אז ∑ n = 1 ∞ a n {\displaystyle \sum _{n\,=\,1}^{\infty }a_{n}} מתכנס. בהחלט ייתכן שהטור ∑ n = 1 ∞ a n {\displaystyle \sum _{n\,=\,1}^{\infty }a_{n}} מתבדר גם אם lim n → ∞ a n = 0 {\displaystyle \lim _{n\to \infty }a_{n}=0} . מאידך, בזכות הקונטרה פוזיציה מותר לומר כי אם lim n → ∞ a n ≠ 0 {\displaystyle \lim _{n\to \infty }a_{n}\neq 0} או a n {\displaystyle a_{n}} מתבדרת, אז הטור ∑ n = 1 ∞ a n {\displaystyle \sum _{n\,=\,1}^{\infty }a_{n}} מתבדר. הסדרה ההרמונית a n = 1 n {\displaystyle a_{n}={\frac {1}{n}}} היא דוגמה ידועה לסדרה שסכומה מתבדר, אף על פי שהאיבר הכללי שלה שואף לאפס. באופן כללי, לפי "מבחן ה-p" מתקיים עבור הטור ההרמוני המוכלל ∑ n = 1 ∞ 1 n p {\displaystyle \sum _{n\,=\,1}^{\infty }{\frac {1}{n^{p}}}} כי אם p ≤ 0 {\displaystyle p\leq 0} אז הטור מתבדר. אם 0 < p ≤ 1 {\displaystyle 0<p\leq 1} אז הטור מתבדר לפי מבחן האינטגרל. p > 1 {\displaystyle p>1} אז הטור מתכנס לפי מבחן האינטגרל. באופן זה ניתן לראות כי למרות שהאיבר הכללי שואף לאפס, הטור יכול להתכנס או להתבדר. נגדיר את הסדרה S n = ∑ k = 1 n a k {\displaystyle S_{n}=\sum _{k\,=\,1}^{n}a_{k}} כסדרת הסכומים החלקיים של הסדרה a n {\displaystyle a_{n}} . מההנחה כי ∑ n = 1 ∞ a n {\displaystyle \sum _{n\,=\,1}^{\infty }a_{n}} מתכנס נובע שהסדרה S n {\displaystyle S_{n}} מתכנסת. כלומר קיים L ∈ R {\displaystyle L\in \mathbb {R} } עבורו lim n → ∞ S n = L {\displaystyle \lim _{n\to \infty }S_{n}=L} . נשים לב כי S n − S n − 1 = ( a 1 + ⋯ + a n ) − ( a 1 + ⋯ + a n − 1 ) = a n {\displaystyle S_{n}-S_{n-1}=(a_{1}+\cdots +a_{n})-(a_{1}+\cdots +a_{n-1})=a_{n}} , אזי: lim n → ∞ a n = lim n → ∞ ( S n − S n − 1 ) = lim n → ∞ S n − lim n → ∞ S n − 1 = L − L = 0 {\displaystyle \lim _{n\to \infty }a_{n}=\lim _{n\to \infty }(S_{n}-S_{n-1})=\lim _{n\to \infty }S_{n}-\lim _{n\to \infty }S_{n-1}=L-L=0} אז מטרנזיטיביות השוויון lim n → ∞ a n = 0 {\displaystyle \lim _{n\to \infty }a_{n}=0} . תנאי הכרחי להתכנסות טור אינסופי, באתר MathWorld (באנגלית) מירון טימור, אינפי 2: טורים אינסופיים, הוצאת דקל, ‏1983 Rudin p.60 Brabenec p.156; Stewart p.709
אימפרסיוניסטים ונטורליסטים הונגרים

האימפרסיוניסטים ונטורליסטים הונגרים (בהונגרית: Magyar Impresszionisták és Naturalisták Köre בראשי תיבות: MIÉNK; בשם המלא: חוג האימפרסיוניסטים והנטורליסטים ההונגרים) הייתה אגודת אמנים חשובה שפעלה בין השנים 1908 עד 1911. כארבעים אחוזים ממייסדיה וחבריה היו יהודים. האגודה אורגנה על ידי קארוי פרנצי, פאל סיניאי מרשה ויוז'ף ריפל-רונאי במאי 1907. היא הוקמה בפועל באוקטובר עם 17 חברים מייסדים. בנוסף לאמור לעיל, יאנוש ואסארי, אישטוואן צ'וק וקארוי קרנשטוק הצטרפו גם הם למייסדים, כך שהם הפכו לעשרים. בלה איוואני-גרינוולד, אישטוואן רטי, ואלר פרנצי, אוסקר גלאץ ודיולה קוסטולאני-קאן ייצגו את מושבת האמנים של באיה מארה. השתתפו גם אדולף פניאש, גוסטב מדיאר מנהיימר ואחרים. בלה צובל ואדן מארפי התקבלו לאגודה כחברים מייסדים של הדור הצעיר שביקר, למד ועבד בפריז. ברור מהרשימה שכפי שניסח זאת יוז'ף ריפל-רונאי, זו הייתה "חברה קואליציונית", שבה לקחו חלק האנשים המבוגרים של נאג'באניה, כמו גם נציגי הנטורליזם במישור ההונגרי הגדול וגם נציגי האגודה "הפראים ההונגרים"[דרושה הבהרה]. פאל סיניאי מרשה נבחר לנשיא האגודה (היה הבכיר בקבוצת הציירים) ומושבם היה בית הקפה היפני בבודפשט. מטרת האגודה הייתה לאחד ציירים נטורליסטים ואימפרסיוניסטים ולארגן תערוכות מדי שנה. התערוכה הראשונה שלהם נערכה בינואר 1908 והשנייה שנה לאחר מכן. הם הזמינו 15 ציירים צעירים לתערוכה השנייה שלהם, בעיקר מ"הפראים ההונגרים". כך, בין הקו הניאו של מושבת האמנים של באיה מארה הציגו גזה בורנמיסה, טיבור בורומיסה, שאנדור גלימברטי, אנדראש מיקולה, וילמוש פרלרוט-צ'אבה, שאנדור ציפר ומבין הציירים של השמונה המאוחרים יותר, לאיוש טיהאני, דז'ה ציגאני, דז'ה אורבן, ברטלן פור הציגו בתערוכה. צעירי התערוכה שוכנו במפלס נפרד בסלון הלאומי וציוריהם המקורבים לפוביזם עוררו זעם מצד המבקרים, שגם פילגו במשך הזמן את חברי MIÉNK. כבר אז אנשים רבים חשבו, כולל הצייר-מבקר השמרני לאסלו קזדי-קובאץ', שהמודרניסטים ביותר יעזבו בקרוב את האגודה: "... אבל שום דבר אינו קבוע. והלשונות הרעות סיפרו שקרנשטוק טומן את הזרע של האר נובו הנוסף שיפרוץ מהאגודה ויהווה קבוצה חדשה של אמנים תחת השם "מחפשים" או שם אחר" בסוף השנה, המחפשים - שנקראו מאוחר יותר השמונה - אכן פרצו באמת מתוך קבוצת MIÉNK והציגו את ציוריהם בעצמם תחת הכותרת "תמונות חדשות". MIÉNK הציגו את התערוכה השלישית שלהם ב-1910, כבר ללא המודרניסטים והאגודה התפרקה בהמשך השנה. (בשנת 1920, חברי MIÉNK שלא הצטרפו לשמונה ואחר כך ל"אגודת אמנים חדשה" בראשי תיבות KÚT מצאו את מקומם באגודת פאל סיניאי מרשה). איסטוון צ'וק בלה צובל קארוי פרנצי ואלר פרנצי אדולף פניאש אוסקר גלץ בלה איוואני-גרינוולד קארוי קרנשטוק דיולה קוסטולאני-קאן גוסטב מדיאר מנהיימר אדן מארפי פרנץ אולדאי ברטלן פור אישטוואן רטי יוזף ריפל-רונאי פרידייש סטרובנץ פאל סיניאי מרשה יאנוס ואסארי שאנדור ציפר לאיוש זומבורי Réti István: A nagybányai művésztelep. Budapest, 1994. ISBN 9637826351 (אישטוואן רטי: מושבת האמנים של באיה מארה) Művészeti lexikon III. (L–Q). Főszerk. Zádor Anna, Genthon István. 3. kiad. Budapest: Akadémiai. 1983.(לקסיקון אמנות הונגרי) Tímár Árpád: A MIÉNK művészegyesület története a korabeli sajtóban. I–II. Művészettörténeti Értesítő, 57. 2008. 47–82., 249–286. "Azt hiszem, amint a nevekből is látni koalíciós a társaság. Ilyen is van, olyan is." Rippl-Rónai József levele Rippl-Rónai Ödönhöz. 1908. január 10. MNG Adattár, ltsz.: 20408/1979/16/a (Kézdi): A MIÉNK Új kiállítása. In: Pesti Hírlap, 1909. február 14. 9.
יחסי איטליה – כורדיסטן העיראקית

יחסי איטליה–כורדיסטן העיראקית הם היחסים הדו-צדדיים שבין הרפובליקה האיטלקית לבין כורדיסטן העיראקית. לאיטליה יש קונסוליה כללית בארביל, ולכורדיסטן העיראקית נציגות ברומא. היחסים מתוארים כחזקים, ולאיטליה ישנה נוכחות בכורדיסטן העיראקית. בשנת 2018, כ-800 חיילים איטלקים פעלו בשטחי כורדיסטן העיראקית. היחסים בין האיטלקים לכורדים החלו כאשר הגנרל הרומאי פומפיוס פלש לשטחי מערב וצפון עיראק מידי קרטיגיני באימפריה הפרתית. בשנת 69 לפנה"ס, זרביינוס (Zarbienus), מלך קרטיגיני, תכנן למרוד כנגד טיגראנס הגדול, משליטי ממלכת ארמניה העתיקה. הוא שוחח עם אפיוס קלאודיוס פולכר, פוליטיקאי רומאי וביקש עזרה ממדינתו. אך לבסוף, התוכנית נחשפה וזרביינוס נרצח על ידי טיגראנס. לאחר המקרה, לוקיוס ליקיניוס לוקולוס, קונסול רומאי, בנה אנדרטה לכבוד זרביינוס ולאחר מכן, כבש את קרטיגני. לאחר הצלחתו של פומפיוס בכיבוש ארמניה וקצת מממלכת פונטוס, פראטס השלישי, מלך האימפריה הפרתית, החל לחשוש מפני הסכם שלום עם הרומאים. למרות זאת, פומפיוס דרש את אזור קרטיגיני. הוא שלח מספר שליחים, אך לאחר שראה כי אינו מקבל תשובה, שלח את לוקיוס אפרניוס, קונסול רומאי, שהביס את קרטיגיני ללא קרבות. ביקורים רבים נערכו בין איטליה לכורדיסטן העיראקית. בנובמבר 2005, מסעוד בארזאני, נשיא כורדיסטן העיראקית לשעבר, ביקר את סילביו ברלוסקוני, ראש הממשלה האיטלקי. הוא נפגש איתו בשנית בשנת 2009. בספטמבר 2012, נפגש בארזאני עם ג'וליו טרצי, שר החוץ האיטלקי, ברומא כדי לדון על הקשרים הכלכליים והתרבותיים בין שתי המדינות. הביקור האחרון נערך בפברואר 2020, כאשר מסרור בארזאני, ראש ממשלת הממשלה האזורית של כורדיסטן, נפגש עם הנשיא האיטלקי ג'וזפה קונטה. שתי המדינות חתמו על הסכם סביבתי ביולי 2017. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בדצמבר 2015, ראש ממשלת איטליה לשעבר, מתאו רנצי, שלח כ-450 חיילים לכורדיסטן העיראקית, כדי להגן על סכר מוסול. נכון לינואר 2017, החיילים האיטלקים אימנו כ-7,000 חיילים כורדים. לאיטליה קונסוליה כללית בבירה האוטונומית ארביל. לכורדיסטן העיראקית נציגות בבירה רומא. יחסי החוץ של איטליה יחסי איטליה–עיראק הקונסוליה האיטלקית בארביל הנציגות הכורדית ברומא "היחסים ההיסטוריים שבין האיטלקים והכורדים מתחזקים עם ביקורה של שרת הביטחון האיטלקית", באתר rudaw "הנשיא בארזאני פוגש את שר החוץ האיטלקי ברומא", באתר הממשלה האזורית הכורדית "יועצים איטלקים מאמנים כ-7,000 חיילי פשמרגה: קואליציה", באתר kurdistan24
Us and Them

האם התכוונתם ל... Us and Them – שיר מתוך האלבום The Dark Side of the Moon של להקת פינק פלויד. Us and Them – אלבום האולפן השני של להקת שיינדאון שיצא בשנת 2005. Us and Them – אלבום האולפן החמישי של להקת גאדפלש שיצא בשנת 1999.
קורמורן הכתר

קורמורן הכתר (שם מדעי: Microcarbo coronatus) הוא מין של קורמורן השוכן לאורך זרם אנגולה באפריקה הדרומית בטווח שבין סווקופמונד, בירת נמיביה לכף אגולס - הנקודה הדרומית ביותר באפריקה, הנמצאת בדרום אפריקה במקום המפגש של האוקיינוס האטלנטי והאוקיינוס ההודי. בעבר המין נחשב לתת-מין של קורמורן קנים, השייך כמוהו לסוג קורמורן קטן. זהו קורמורן קטן יחסית המגיע לאורך 50 עד 55 ס"מ ולמשקל של 400 גרם בלבד. הוא בעל נוצות שחורות עם עיניים ופנים אדומות וציצה זקורה בקדמת המקור הצהוב. הכנפיים חומות-כהות משורטטות ושאר הגוף שחור. הקורמורן הוא מעופף מגושם מעט אך שחיין וצוללן מוצלח. הוא חי לאורך החופים של נמיביה ודרום אפריקה בנקודת המפגש של האוקיינוס האטלנטי והאוקיינוס ההודי באזורים ממוזגים וסוערים, אך עשירי דגה. הטרף מורכב מדגים איטיים וחסרי חוליות אותם הוא לוכד בין הסלעים או ביערות קלפ שופעים. הקורמורן מקנן בקבוצות קטנות יחסית, עד 150 פרטים במושבה שלעיתים מרוחקת משכנתה מעל 500 ק"מ. הקן מורכב מאצות, מקלות ועצמים צפים המורכבים על סלעים, עצים או מבנים מוגבהים. הביצים והאפרוחים פגיעים לטורפים מקומיים כמו שחף הקלפ ושקנאי לבן. פגיעות נוספות נגרמות עקב הפרעה מהאדם, השפעה מדיג יתר והסתבכות בפסולת וברשתות דיג. מדיה וקבצים בנושא קורמורן הכתר בוויקישיתוף קורמורן הכתר, באתר ITIS (באנגלית) קורמורן הכתר, באתר NCBI (באנגלית) קורמורן הכתר, באתר Animal Diversity Web (באנגלית) קורמורן הכתר, באתר האנציקלופדיה של החיים (באנגלית) קורמורן הכתר, באתר GBIF (באנגלית) קורמורן הכתר באתר הרשימה האדומה של IUCN
קורמורן ג'אווה

קורמורן ג'אווה (שם מדעי: Microcarbo niger) הוא מין של קורמורן החי באסיה הטרופית של תת-היבשת ההודית ודרום-מזרח אסיה עד לאי ג'אווה שבאינדונזיה. מין זה מגיע לאורך 50 ס"מ והוא קטן יותר מהמין קורמורן הודי, החי לצידו. צבע נוצותיו שחורות-מבריקות עם מספר כתמים לבנים לאורכו והוא בעל כפות שחורות עם קרומי שחייה. הצוואר חום כהה עם ראש שחור בעל עיניים ירוקות ומקור אפור בעל קרס בקצהו ושק מתחתיו. שני הזוויגים דומים במראם וגודלם, אף שמשקל הזכרים גדול יותר. הקורמורן נמצא בדרום-אסיה בהודו (למעט סביב הרי ההימלאיה חוץ מבלדאק), סרי לנקה, בנגלדש, פקיסטן ונפאל ובדרום-מזרח אסיה במיאנמר, תאילנד, לאוס, קמבודיה, מלזיה וחלק מאינדונזיה כמו בג'אווה. הוא נמצא לרוב לאורך אגמים ונהרות רדודים או ביצות טרופיות ולעיתים יימצא בכמה איים או בשפכי נהר ליד החוף. קורמורן זה לרוב חי בבדידות או בקבוצות קטנות ונוטה לצוד בגפו. הוא מחפש במים דגים שונים, ראשנים וחסרי חוליות שונים כמו חרקים וחלזונות. את הטרף הוא בולע לרוב מתחת למים אם הוא נכנס בשק של מקורו, מאחר שבפני המים עופות מים אחרים כמו חסידן צבוע, שחפיים, אנפות ושאר קורמורנים עלולים לגנוב לו את טרפו. המין מקנן על עצים לרבות דקלים והנקבות מטילות 2 עד 6 ביצים, עליהם שומרים שני ההורים. מדיה וקבצים בנושא קורמורן ג'אווה בוויקישיתוף קורמורן ג'אווה, באתר ITIS (באנגלית) קורמורן ג'אווה, באתר NCBI (באנגלית) קורמורן ג'אווה, באתר Animal Diversity Web (באנגלית) קורמורן ג'אווה, בבסיס הנתונים ARKive (באנגלית) קורמורן ג'אווה, באתר GBIF (באנגלית) קורמורן ג'אווה באתר הרשימה האדומה של IUCN
נדיר רוסטמלי

נדיר רוסטמלי ׁ(באזרית: Nadir Rüstəmli; נולד ב-8 ביולי 1999) הוא זמר אזרי, זוכה תחרות The Voice אזרבייג'ן ונציג אזרבייג'ן באירוויזיון 2022. רוסטמלי ׁנולד ב-1999 בעיר סאליאן, ברפובליקה הסובייטית הסוציאליסטית של אזרבייג'ן. בשנת 2016 הוא התקבל לאוניברסיטת אזרבייג'ן לתיירות וניהול, ובשנת 2021 הוא סיים את לימודיו באוניברסיטה זו. הוא התחיל לנגן מוזיקה בילדותו. במהלך שנות הלימודים שלו למד פסנתר וסולפג'יו בבית הספר למוזיקה גולו אסגרוב במשך 7 שנים. בשנת 2017 השתתף בפסטיבל הזמר הלאומי וזכה במקום השני. ב-2019 הוא השתתף שוב באותה תחרות וזכה בתחרות. בשנת 2019, הוא ייצג את אזרבייג'ן בתחרות השירים הבינלאומית Youthvision. בשנת 2021 השתתף בפרויקט "קול אזרבייג'ן" ששודר בערוץ הטלוויזיה הציבורי של אזרבייג'ן. בסיבוב הראשון הוא שר את "Writing'S on the wall" ושני שופטים רצו בו. הוא הגיע עד לשלב הגמר וגבר על שלושה משתתפים אחרים עם 42.6% מהקולות. בכך זכה גם לייצג את אזרבייג'ן באירוויזיון 2022. שירו לתחרות, "Fade To Black", יצא לאור ב-21 במרץ 2022. ב-12 במאי 2022 ביצע רוסטמלי את "Fade To Black" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-14 במאי ביצע רוסטמלי את "Fade To Black" בגמר התחרות. הוא הגיע למקום ה-16 עם 106 נקודות (103 מהשופטים ו-3 מהקהל). נדיר רוסטמלי, ברשת החברתית אינסטגרם נדיר רוסטמלי, סרטונים בערוץ היוטיוב נדיר רוסטמלי, במסד הנתונים הקולנועיים IMDb (באנגלית) נדיר רוסטמלי, באתר ספוטיפיי נדיר רוסטמלי, באתר Last.fm (באנגלית) נדיר רוסטמלי, באתר MusicBrainz (באנגלית) נדיר רוסטמלי, באתר Discogs (באנגלית) נדיר רוסטמלי, באתר Genius Azərbaycanı “Avroviziya-2022”də Nadir Rüstəmli təmsil edəcək, azertag.az (באזרית) "Səs Azərbaycan"ın qalibi bəlli oldu - son xeberler, Sonxeber.az (באזרית) Azərbaycanı Avroviziyada o təmsil edəcək, Şou biznes və ulduzlar haqqında xəbər portalı (באנגלית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קורמורן קרגלן

קורמורן קרגלן (שם מדעי: Leucocarbo verrucosus) הוא מין של קורמורן מהסוג קורמורן כחול-עין האנדמי לאיי קרגלן שבדרום האוקיינוס ההודי. בעבר נחשב לתת-מין של קורמורן קיסרי. המין תואר ב-1875 בידי החוקר ג'ין לואיס קבניס (אנ') כשפירוש השם המדעי של המין "verrucosus" - "מלא יבלות". מין זה אנדמי לאיי קרגלן והמים המקיפים אותם, אף שלעיתם נדירות דווח שנמצאו קורמורנים באי הרד ובאוסטרליה המערבית. לרוב הוא מקנן באי גרנד טרה (Grande-Terre), האי הגדול בארכיפלג קרגלן. הקורמורן מגיע לאורך 65 ס"מ עם מוטת כנפיים של 110 ס"מ, מה שהופך אותו לבין הקטנים שבקורמורנים כחולי-העין. נוצותיו שחורות-לבנות עם גוון ירקרק מתכתי בכנפיים והזנב. כפות הרגליים חומות עד ורודות עם קרומי שחייה והראש שחור בעל טלאים צהובים סביב העיניים הכחולות ולאורך תחילת המקור וסביב הלחיים טלאים צהובים המעניקים מראה של יבלות. הצעירים חומים כהים ללא עיטורי יבלות על ראשם ומקורם אפור אף שהם בעלי מספר טלאים לבנים לאורך גופם. הקורמורן הוא צוללן מוצלח המחפש טרף סביב המים החופיים וביערות קלפ. הטרף מורכב לרוב מדגים, מסרטנים שונים, קווצי עור ורב-זיפיות. במהלך הקיץ הקורמורן ניזון לבדו אך מושבות דגות יחדיו בין מאי לאוקטובר הקרים. הקורמורנים מקננים במושבות של 3 עד 30 זוגות אך לעיתים נדירות גם מעל 400 זוגות, לפעמים בקרבה למושבות של פינגווין מצויץ מערבי. הקן מורכב מאצות ים, זלזלים ועלים המכוסים בבוץ או בגואנו. שני ההורים שומרים על 2 עד 4 הביצים והאפרוחים מטורפים כמו חמסניים ושחפיים עד לבגרותם. למרות שמין זה אנדמי הוא לא מצוי בסכנה ממשית ולא נפגע אף מהכנסת מינים פולשים לאיים. מדיה וקבצים בנושא קורמורן קרגלן בוויקישיתוף קורמורן קרגלן, באתר ITIS (באנגלית) קורמורן קרגלן, באתר NCBI (באנגלית) קורמורן קרגלן, באתר GBIF (באנגלית) קורמורן קרגלן באתר הרשימה האדומה של IUCN